Viking Line

Viking Line on Soome laevakompanii, millele kuuluvad parvlaevad sõidavad Läänemere laevaliinidel.
Viking Line on aastakümneid olnud Silja Line'i konkurent, nüüdseks on see ettevõte Tallinki peamine konkurent Soome ja Rootsi vahelistel liinidel, aga ka Tallinna–Helsingi liinil. 

Viking Line'i tegevdirektor (CEO) on 2010. aastast Mikael Backman; varasem tegevdirektor Nils-Erik Eklundi kuulub nüüd ettevõtte nõukogusse.

Viking Line'i aktsia on noteeritud Helsingi Börsil. Laevakompanii on tuntud oma tasakaaluka majanduspoliitika ja säästliku majandamise poolest ning olnud ettevaatlik laevastiku uuendamisel. Hiljutise kasumi abil kavatseb Viking Line tellida 2 uut laeva Turu–Stockholmi liinile. 8. veebruaril 2010 ütles Viking Line üles Viking ADCC ehituslepingu, sest laevatehas ei suutnud tähtajast kinni pidada.

22. detsembril 2010 sõlmisid Viking Line ja STX Finlandi Turu laevatehas lepingu uue parvlaeva ehitamiseks, mis valmis jaanuaris 2013. Viking Grace on maailma esimene suur parvlaev, mille Wärtsilä peamasinad töötavad vedela maagaasiga. Laevale on lisatud ka rootorpuri.

Aprillis 2017 sõlmis Viking Line lepingu uue parvlaeva ehitamiseks Hiina Xiameni laevatehasega. 2800 reisijakohaga laev Viking Glory pidanuks valmima 2020. aastal, kuid sai valmis alles detsembris 2021 ning hakkas 1. märtsil 2022 sõitma Turu-Stockholmi liinil. Suveks 2017 tõi Viking Line Tallinna-Helsingi liinile kiirparvlaeva Express, mida turundatakse nimega Viking FSTR. Madli Vitismann. Viking Line tõi Tallinna kiirkatamaraani. Eesti Päevaleht (Rootsi), 20. aprill 2017.

 Laevastik 
 Praegune laevastik 
LaevLaeva tüüpEhitusaastaLaevastikus alates	Kogumahutavus brt	ReisijakohtiLiinMärkusedLippPiltViking CinderellaParvlaev19891989–46 398 GT2560Helsingi – Maarianhamina – Stockholmframeless|190x190pxGabriellaParvlaev19921997–35 492 GT2420Helsingi – Maarianhamina – Stockholmframeless|190x190pxViking XPRSKiire parvlaev20082008–35 918 GT2500Tallinn – HelsingiAlates 7. märtsist 2023 hakkas laev sõitma Soome lipu all ning kodusadamaks sai Maarianhamina.frameless|190x190pxViking GraceParvlaev20132013–57 565 GT2800Turu – Maarianhamina / Långnäs – Stockholmframeless|190x190pxViking GloryParvlaev20212022–65 211 GT2800Turu – Maarianhamina / Långnäs – Stockholmframeless|190x190pxBirka GotlandRistluslaev20042024–34 924 GT1800Stockholm – Maarianhamina – VisbyEndine Birka Cruises'i laev.  Viking Line'ile ja Destination Gotlandile kuulub 50% laevast.frameless|190x190px

 Endine laevastik 
LaevEhitusaastaAastad laevaliiklusesKogumahutavus brt	Praegune omanik/staatus Rosella  1980  1980–2023  16 879 GT  Tegutseb Anemosina Aegean Sealines Maritime'i jaoks. Amorella  1988  1988–2022  34 384 GT  Müüdud suure kasumiga 19,1 miljoni euro eest. Nüüd MS Mega Victoria ja kuulub ettevõttele Corsica Ferries. Mariella  1985  1985–2021  37 860 GT  Nüüd MS Mega Regina ja kuulub ettevõttele Corsica Ferries. Isabella  1989  1989–2013  35 134 GT  Nüüd Tallinki Isabelle. Ålandsfärjan  1972  1987–2008  6 336 GT  Kruiisilaev Arktikas. Kalypso  1990  1990–1993  40 012 GT  Lammutati Indias 2022. aastal. Athena  1989  1989–1993  40 012 GT  Kannab nime Pearl of Scandinavia. Olympia  1986  1986–1993  38 000 GT  Kannab nime Princess Anastasia. Viking Sally  1980  1980–1990  15 598 GT  Viimaseks nimeks jäi Estonia (uppus 28.09.1994). Viking Song  1980  1980–1985  18 345 GT  Nimega Regina Baltica kuulus Estline'ile ja seejärel Tallinkile. Viking Saga  1980  1980–1986  14 330 GT   Diana II  1979  1979–1992  17 955 GT  Nüüd Bluefort, omanik Bluefort Shipping Services. Turella  1979  1979–1988  16 405 GT  Omanik Norra ettevõte Boa RoRO. Aurella  1973  1973–1982  7 984 GT  Lammutati Indias 2024. aastal.

 Tellitud, kuid pole kunagi kohale toimetatud 
LaevEhitusaastaKogumahutavus brtMärkusedPraegune omanik/staatus Europa  1993  59 912 GT  Sattus rahalistesse raskustesse ning ei ostetud välja.  On Eesti laevakompaniile Tallink kuuluv Silja Line´i parvlaev Silja Europa. Viking ADCC  2009  15 600 GT  Ehitusleping öeldi üles.  Nimega Villa de Teror ning kuulub Hispaania ettevõttele Trasmediterránea.

Nimekiri ei ole täielik.

 Vaata ka 
Silja Line – põhiline konkurent Soome ja Rootsi vahel
Tallink – Silja Line'i omanik ja põhiline konkurent Soome ja Eesti vahel

 Viited 

 Kirjandus 
The road across the sea. Göteborg, 2010. ISBN:978-91-978123-4-4 (inglise keeles)
Tie meren yli. Göteborg, 2009. ISBN: 978-91-977697-9-2 (soome keeles)

 Välislingid 
http://www.vikingline.ee
http://www.vikingline.fi

Kategooria:Soome reederid
Kategooria:Soome ettevõtted